Baruak
Baruak (Macaca nemestrina, bahaso Inggirih: 'southern pigtail macaque', atau Sundaland/Sunda pigtail macaque)[1] adolah suatu jinih makaka (Macaca sp.) nan taseba di wilayah Thailand bagian salatan, Malaysia, jo Indonesia.[2] Baruak (Macaca nemestrina) jantan nan alah gadang dapek tumbuah mancapai barek badan sampai 5 hinggo 15 kg. Baruak iko mampunyoi warna kakuniang-kuniangan sampai cokelat jo pungguangnyo nan bawarna labiah galok jo labiah tarang dari pado badan bagian bawahnyo. Disabuik baruak karano mangacu kapado ikuanyo nan pendek nan mereka punyo sarato mangingekan kapado bantua ikua babi.[3]
Namo jo namo takson[suntiang | suntiang sumber]
Epitet spesies iko yaitunyo nemestrina barasa dari bahasa Latin Nemestrinus nan marupoan namo dewa kabun.[4] Spesies baruak singo (M. leonina), baruak mentawai (M. pagensis), jo baruak siberut (M. siberu) sabalumnyo dianggap sabagai subspesies dari M. nemestrina namun kini alah dipisahan sabagai spesiesnyao surang-surang.[5] Baruak disabuik juo sabagai bəɣok dalam bahaso Keninjal, bəɣuk dalam bahaso Seberuang, jo kuntol dalam bahaso Mualang.[6]
Parilaku jo ekologi[suntiang | suntiang sumber]
Baruak pado umumnyo marupoan satwa terestrial namun mereka tatap dapek mamanjek batang kauyu dengan baiak. Baruak hiduik dalam kalompok-kelompok gadang nan akan bapisah manjadi kalompok-kalompok ketek katiko siang hari untuak mancari makan. Baruak marupoan satwa omnivora dengan makanan utamonyo adolah buah-buahan, biji-bijian, jamua, jo invertebrata. Sabuah panalitian di Malaysia manamuan bahwasanyo baruak kamungkinan marupoan satwa satu-satunyo nan dapek manyebaan biji tanaman rotan spesies Daemonorops calicarpa jo Calamus castaneus.[7]
Sakolah baruak[suntiang | suntiang sumber]
Di Sumatra Barat tadapek sabuah sakolah untuak baruak nan banamo Sekolah Tinggi Ilmu Beruk (STIB). Sekolah baruak ko labiah tapeknyo balokasi di Kecamatan Pariaman Utara, Kota Pariaman, Sumatera Barat. Pangalolaan sekolah ko dikelola dek Badan Usaha Milik Desa Desa Apar. Tujuan utamo nyo didiran sekolah ko adolah untuak maliah baruak-baruak supayo lihai jo pandai dalam maabiak buah karambia nan langsuang dari ateh batang karambianyo. Baruak-baruak ko dilatih dalam mamiliah buah karambia nan kan diambiannyo sahinggo nyo tau nan maa nan karambia nan alah masak nan maa karambia nan masih mudo. Disampiang manjadi tapek malatih baruak-baruak, Sekolah TInggi Ilmu Baruak ko manjadi tampek wisata pulo nan ado di daerah Pariaman. Para wisatawan nan bakunjuang kasianan nantinyo akan disuguhi mancaliak atraksi-atraksi baruak dalam mamanjek sarato mamatiak buah karambia dari ateh bantangnyo.[8]
Rujuakan[suntiang | suntiang sumber]
- ↑ "Taxonomy of Macaca nemestrina". Diakses tanggal 2018-04-26.
- ↑ "Taxonomy of Macaca nemestrina". Primate Info Net. National Primate Research Center via University of Wisconsin System Board of Regents. Diakses tanggal 2018-04-26.
- ↑ "Beruk - Taman Margasatwa RagunanTaman Margasatwa Ragunan". ragunanzoo.jakarta.go.id (dalam bahasa Indonesia). Diakses tanggal 2021-04-26.
- ↑ Fooden, J. (1975). "Taxonomy and evolution of liontail and pigtail macaques (Primates : Cercopithecidae)" (PDF). Fieldiana Zoology. 67: 1–169. doi:10.5962/bhl.title.3016.
- ↑ Groves, C.P. (2005). Wilson, D.E.; Reeder, D.M.. eds. Mammal Species of the World: A Taxonomic and Geographic Reference (edisi ke-3rd). Baltimore: Johns Hopkins University Press. p. 163. ISBN 0-801-88221-4. OCLC 62265494. http://www.bucknell.edu/msw3/browse.asp?id=12100552.
- ↑ Smith, Alexander (2017). "The Languages of Borneo: A Comprehensive Classification" (Disertasi PhD). University of Hawai‘i at Mānoa. hlm. 617.
- ↑ Rupert, Nadine; et al. (2014). "A Key Role of the Southern Pig-tailed Macaque Macaca nemestrina (Linnaeus) in Seed Dispersal of Non-climbing Rattans in Peninsular Malaysia" (PDF). Asian Primates Journal. 4 (2): 42–51. Diakses tanggal 2018-09-16.
- ↑ Kustiani, Rini (2020-07-25). "Di Pariaman Sumatera Barat, Beruk Disekolahkan untuk Tugas Khusus". Tempo (dalam bahasa Inggris). Diakses tanggal 2021-04-26.
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn eng_Latn min_Latn eng_Latn eng_Latn eng_Latn eng_Latn min_Latn